यूजीसी ने एक अधिसूचना जारी करके देशभर के उच्च शिक्षण संस्थानों में शिक्षकों के लिए नए भर्ती नियम लागू किए हैं। यूजीसी ने कॉलेज और यूनिवर्सिटी शिक्षकों की भर्ती नियम के लिए अलग नियम व मापदंड पर निर्धारित अधिसूचना जारी की। अधिसूचना के तहत विश्वविद्यालयों में अब शिक्षक बनने के लिए 2021-22 से पीएचडी अनिवार्य होगी। कॉलेज और यूनिवर्सिटी शिक्षक भर्ती नियम अधिसूचना के तहत एपीआई में भी बदलाव किया है, जिसमें अब कॉलेज शिक्षकों को प्रमोशन के लिए रिसर्च नहीं करनी पड़ेगी, बल्कि उनका काम छात्रों को बेहतर शिक्षा मुहैया करवाना है। जबकि वर्ष 2021-22 सत्र से यूनिवर्सिटी में असिस्टेंट प्रोफेसर की भर्ती के लिए पीएचडी अनिवार्य होगी। जबकि कॉलेजों में पहले की भांति नेट और मास्टर डिग्री के आधार पर शिक्षक बन सकते हैं लेकिन कॉलेज में असिस्टेंट प्रोफेसर पद पर तैनात शिक्षक को प्रमोशन चाहिए होगा तो पीएचडी जरूरी होगी।